Taddart n At-Xir tezga-d di tɣiwant n "At -Xlili" di temnaḍt n Meqleɛ, tebɛed azal n 36 n yikilumiṭren ɣef Tizi-Uzzu. Tettwassen s ufexxar acku si zzman-nsen aqbur imezdaɣ n taddart-a ṭṭfen deg urmud-a, xedmen-as azal ameqqran imi d lejdud i t-id-yeǧǧan, am wakken daɣen yis-s i ddrent aṭas n twaculin. Imezdaɣ n taddart-a, ssawḍen armi i as-xeddmen tafaska yal aseggas "tameɣra n ufexxar" i d-yettilin di "14/07".